...ইবন ইসহাক বলেনঃ তুব্বান ও তার স্বজাতির লোকেরা মূর্তিপূজারী ছিল। তিনি মক্কা রওনা হলেন আর ইয়েমেন যেতে তাকে মক্কা হয়েই যেতে হতো।...পণ্ডিতদ্বয় বলল : “তোমাকে যারা এই পরামর্শ দিয়েছে, তারা তোমাকে ও তোমার সৈন্যসামন্তকে ধ্বংস করার ফন্দি এঁটেছে। আমাদের জানামতে পৃথিবীতে একমাত্র এই ঘরটিই (কা’বা) রয়েছে, যাকে আল্লাহ তাঁর নিজস্ব ঘর হিসাবে গ্রহণ করেছেন। তোমাদের হুযায়লীরা যা করতে বলেছে, তা করলে তুমি এবং তোমার সহযাত্রীরা অবশ্যই ধ্বংস হয়ে যাবে।” তিনি বললেন : “তা হলে ওই ঘরের কাছে গিয়ে আমার কী করা উচিত বলে তোমরা মনে করো?” পণ্ডিতদ্বয় বলল : “কা'বার আশপাশের লোকেরা যা করে, তুমিও তা-ই করবে। ঘরটির চারপাশ প্রদক্ষিণ করবে, তার প্রতি ভক্তি ও সম্মান প্রদর্শন করবে। তারপর মাথা কামাবে। যতক্ষণ সেখানে থাকবে, বিনয়ী থাকবে।” তুব্বান বললেন:তোমরা দুজনে এ কাজ করো না কেন?